《同王夔州探梅》
宋代·李石

莫因红紫媚楼台，洁白光中处处栽。
香骨未应春雪妒，素心偏向暖风开。
清樽妙赏今谁健，晓角年光不用催。
别后西归玉堂约，诗筒只有月边来。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。